經數: 一八三○

經名: 成唯識論述記卷第一本

頁數: 二三一

上	欄

界通無漏善. 故爲敎體於理無違問若

明敎體一切唯識. 如何乃言佛菩薩說

答無性釋云. 彼增上生故作是說二十唯

識天親解云. 展轉增上力. 二識成決定. 謂餘

相續識差別故. 令餘相續差別識生展轉

互爲增上緣故問過去未來旣非實有.

非有爲法生已便住. 如何聽敎聚集解生

答無性釋云. 隨墮八時聞者識上. 直非直

說聚集顯現. 以爲體性謂八時中聞者識

上. 有直非直二種言說聚集現故. 如瑜伽

論八十一說. 諸行無常. 有起盡法. 生必滅

故. 彼寂爲樂如言諸字. 率爾心已必起

尋心. 續初心起. 雖多刹那. 行解唯一總名

尋心. 未決定知諸所目故. 如瑜伽論第三

卷說. 又一刹那五識生已. 從此無間必意識

生故復言行時. 由先熏習連帶解生. 有

三心現. 謂率爾尋心及次決定. 決定知諸

目一切行. 故瑜伽說. 尋心無間. 若不散亂

決定心生. 若散亂時生卽不定雖知自性

然未知義. 爲令知故復說無字 . 於此時中

有先三心. 於無字上但有其二. 謂率爾尋

心. 未決定知無所無故. 卽從決定後□起

尋心. 論但定說率爾尋心定無間生. 尋心以

後許亂起故復言常時五心幷具. 其義可

解. 由前字力展轉熏習連後字生. 於最後

時方能解義. 染淨等心方乃得轉. 故雖無

過未. 而敎體亦成若新新解皆有率爾. 四

字之上皆定有二心. 謂率爾尋心. 卽於末

後. 有十二心一時聚集. 第一有二. 第二有

中	欄

三. 第三有二. 第四有五. 故有十二. 旣於

初字有率爾心. 於後後字有尋心決定. 末

後乃有染淨等生. 五心方具名爲聚集. 故唯

識敎其理成立. 更有別義. 如樞要說此

中出體雖有四門. 佛地論中唯有二種. 一

攝境從心. 二性用別質. 無性意取攝境從心.

護法意說性用別質. 敎體卽是能說聲等. 不

爾敎體便成有漏或染無記. 三寶眞如亦應

如是. 故護法釋善順論宗不違唯識. 能說

法者識上現故. 至下第十論自當解

三藏乘所攝. 於中有二. 初藏所攝. 後乘所

攝. 藏所攝者. 依瑜伽等說有二藏. 一菩

薩藏. 二聲聞藏. 然獨覺敎少於聲聞. 從多

爲藏. 名聲聞藏. 或說三藏. 一素□覽. 二毘

奈耶. 三阿毘達磨. 或說六藏. 菩薩聲聞各有

三故. 獨覺更無別戒律等. 故無三藏可得

成九. 此於二藏菩薩藏收. 上乘攝故. 三藏

之中對法藏攝. 硏□推尋諸法相故. 六藏

之內菩薩藏中對法藏攝乘所攝者. 或說

一乘. 1妙法花等. 或說三乘. 一菩薩. 二獨覺.

三聲聞. 處處經論皆同說故. 無唯說二乘一

者大乘二者小乘之敎. 或說五乘. 三乘如

前. 第四人乘. 第五天乘. 前三攝定不定種

姓. 後二唯攝第五無性. 此論正是一乘所

攝. 三乘之中菩薩乘攝. 五乘之內第一乘收.

此對諸部. 十二分敎相攝分齊. 如樞要說

四敎興年主. 於中有二. 一敎興年. 二敎興

主敎興年者. 慧愷法師俱舍序云. 佛滅已

後千一百年. 天親菩薩出生造論依今所傳

下	欄

諸部說異今依大乘. 九百年間天親菩薩

出世造此頌本. 眞諦法師中邊疏. 亦云凡百

年中天親生也. 同時唯有親勝火辨二大論

師造此頌釋. 千一百年後. 餘八論師方造

斯釋. 敎興主者. 三十頌本. 天親菩薩之所

作也. 其別神德具如別記釋此本頌有

十論師. 一梵云達磨波羅. 唐言護法. 此大

論師. 南印度境達羅毘2□國建至城中帝

3王之子. 學乃泉於海濬. 解又朗於曦明. 內

敎窮於大小. 聲論光於眞俗. 外道小乘咸

議之曰. 大乘有此人也. 旣猶日月之麗天

[&FFFF]#[&FFFF]#而垂彩. 亦如溟渤之紀地浩浩而無

竭. 天親以後一人而已. 製作破斥具如別

傳. 年三十二而卒於大菩提寺. 臨終之日天

樂□迎. 悲聲慟城. 空中響報婆羅門曰. 此

是賢劫之一佛也. 故諸神異難以備言二

梵云□(瞿字上聲)拏末底. 唐言德慧. 安慧之師. 業

冠前英道光時彦. 芳聲流於四主雅韻□

於五天. 聖德神奇未易詳擧三梵云悉

恥羅未底. 唐言安慧. 卽□雜集. 救俱舍論

破正理師. 護法論師同時先德. 南印度境羅

羅國人也. 妙解因明善窮內論. 扇徽猷於

小運. 飛蘭蕙於大乘. 神彩至高固難提議

四梵云畔徒室利. 唐言親勝. 天親菩薩同時

人也. 本頌初行先爲略釋. 妙得作者之意.

後德因而釋焉五梵云難陀. 唐言歡喜. 勝

軍祖習. 故於後卷新熏重子4此師所說. 造

瑜伽釋等大有暇作六梵云戍陀戰達羅.

唐言淨月. 安慧同時. 造勝義七十釋. 及集

經數: 一八三○

經名: 成唯識論述記卷第一本

頁數: 二三二

上	欄

論釋之論師也七梵云質□羅婆拏. 唐言

火辨. 亦世親同時也. 尤善文辭深閑注

述. 形雖隱俗而道高眞侶八梵云毘世

沙蜜多羅. 唐言勝友九梵云辰那弗多羅.

唐言勝子十梵云若那戰達羅. 唐言智

月. 此後三論師. □護法菩薩之門人也. 或釋

瑜伽. 或別注述. 道名俱遠. 辭旨咸奧. 神德旣

高難盡言也製此釋者雖十論師. 於中

護法聲德獨振. 故此論題特以標首. 此師所

說最有硏尋. 於諸義中多爲1南指. 邪徒失

趣正理得方. □拔衆師穎超群聖者. 其

惟一人乎

五判釋本文. 於中有二. 一判本文. 二釋本

文. 判本文者. 此論本頌唯有正說. 世親菩

薩臨終時造. 未爲長行廣釋便卒. 故無初

後二分文也. 論其釋文具有三分. 初歸敬

頌. 及次長久. 是宗前敬□分. 云何世間及諸

聖敎下. 正釋本文. 名依敎廣成分. 此論三

分成立唯識下. 是卽第三釋結施願分. 此乃

暇彼釋文有斯三分就初分中. 此初一

頌. 彼護法等. 歸敬福田憑力心護. 投誠

述己彰釋論曰. 次諸長行. 卽安慧等. 明論

本師爲令含識得勝果等. 製論本頌造論

之由. 此卽分別不同科也然准釋論之意.

可知本師亦爾. 不爾本師豈不令法久住.

利樂諸有情也就初頌中. 上之兩句歸

敬福田. 下之二句□釋論意釋本文者.

稽首二字顯能敬相. 次下八字彰所敬體

若依俗釋. 稽者至也. 首者頭也. 以首至地

中	欄

故名稽首. 此唯身業. 敬相不盡. 今但擧身

義顯意語二業亦敬又依理解. 起慇淨

心策殊勝業申誠歸仰. 敬禮之異名也. 此

通三業敬相乃周. 瞿波論師云. 三業禮者.

欲顯大師有天眼故以身業禮. 有天耳

故以語業禮. 有他心故以意業禮又生

三業圓滿善故. 以三業禮. 如僧祇律中說.

在明去遠須以身禮. 以可見故. 在闇去近

須以語禮. 以可聞故. 在闇復遠須以意

禮. 不可見聞故又顯敬禮三輪因故須

三業禮天親攝論歸敬頌. 云故我至誠身語

思. 頻修無倒歸命禮. 故知稽首理通三業

次言唯識性滿分淸淨者. 顯所敬體. 言唯

識性略有二種. 一者虛妄. 卽遍計所執. 二

者眞實. 卽圓成實. 於前唯識性所遣淸淨.

於後唯識性所證淸淨又有二種. 一者世

俗. 卽依他起. 二者勝義. 卽圓成實. 於前所

斷淸淨. 於後所得淸淨. 此釋准下第九卷初

唯識性解又言唯識相性不同. 相卽依

他. 唯是有爲. 通有無漏. 唯識卽相名唯識

相. 持業釋也. 性卽是識圓成自體. 唯是眞如.

無爲無漏. 唯識之性名唯識性. 依士釋也. 唯

內證淨. 爲簡依他故說識性. 何故須簡. 有

漏依他不可敬故. 無漏依他亦俗諦故. 非最

勝故. 非諸聖法眞實性故. 非所證故. 非

迷悟依故. 或彼卽是滿分淨. 略不敬也.

又有別解如樞要說. 若於識性. 滿淨卽者

是持業釋. 淨屬人故. 滿淨之者是依士釋. 淨

屬智故. 今取後釋. 此卽如來智周德圓窮

下	欄

眞如性. 故稱爲滿. □鑒無垢二障都盡說名

淸淨. □鑒曰淸. 無垢名淨. 者卽假者. 意顯

如來證唯識理究竟圓極. 名滿淨者於

唯識性分淸淨者. 分謂少分. 淨者同前. 卽

諸菩薩分證唯識眞如自性. 覺未圓明名

分淨者. 欲顯師弟悟證不同. 故於唯識說

滿分淨. 於所歸敬合有七釋. 三如樞要.

今以理准四義不同. 一者唯敬法而非人.

法有二種. 一敎. 二理. 佛證唯識說一心經

令依修學. 旣涅槃已敎便散滅. 由論本師

造三十頌顯唯識理. 散滅之法令其集顯.

論文雖擧滿分二人. 意取二人所證所說

識性敎理. 滿淸淨者於敎爲勝. 本敎主故.

分淸淨者於理爲勝. 顯理勝故. 由於識性

滿分淨故. 如來能說敎. 弟子能顯理. 故今

歸敬唯法非人何故但敬法而非人諸

佛所師所謂法故. 佛及弟子從此生故二

者但敬人而非法. 卽是唯識本釋二師. 本

謂如來. 於唯識性滿淸淨者. 釋謂頌主. 於

唯識性分淸淨者. 唯識性聲境第七攝. 是能

差別. 滿分淨者第四□攝. 是所差別. 此梵本

音. 一切所敬皆第四□故. 此頌所擧唯識性

言顯是所證. 而意歸敬能證彼人滿分淨

者. 辨中邊論天親頌云. 稽首造此論. 善逝

體所生. 及敎我等師. 當勤顯斯義. 唯敬

二師何故但敬本釋二師. 如來是作者.

論所依故. 弟子是述者. 起此論故. 瑜伽論

中六十四說. 若欲造論先敬二師. 恭敬法

故敬論本師. 恭敬義故禮開闡師. 安惠雜

經數: 一八三○

經名: 成唯識論述記卷第一本

頁數: 二三三

上	欄

集論初序云. 此論所依. 及能起故. 佛薄伽梵

諸法所依. 一切敎起所依處故. 佛聖弟子依

法隨學. 無倒依止而造論故. 世親雖是地

前菩薩於唯識性決定信解. 雖未證眞亦

隨修學. 分有所得名分淨者三者雙敬

法之與人. 法謂眞如. 諸法自性. 卽是此中唯

識性是. 人卽此中滿分淨者. 能證唯識眞如

性故. 何故雙敬法之與人法可軌持. 人

弘道故四者歸敬佛法僧寶. 初唯識性

卽是法寶. 以是佛師故先歸敬. 理敎行果

四法不同. 常□軌則眞如爲本. 要證眞如

餘方有故. 敎行果三眞實性故. 三乘聖者之

根本故. 或說彼本卽兼末故. 不說餘三但

說理法. 或唯識性能詮所詮能成所成. 如

其次第. 敎理行果四種法寶. 言唯識性卽

攝一切四種法也. 滿淸淨者卽是佛寶. 證

法正說唯如來故. 次法後說. 分淸淨者卽是

僧寶. 能隨佛敎是佛之資. 故次佛說一問

何故論初三寶不次答師資相因法先佛

後. 顯說相因佛先法後. 故與常說三寶次

第義各不同. 所望異故. 雖報恩經不許法

在佛先所說. 今以師資之義亦無過失

二問何故論初須敬三寶答有四義. 一

最吉祥故. 故成實論說. 言三寶最吉祥故. 我

經初說. 二眞福田故. 論又說言堪受世間

妙供養故. 三有大力故. 福德智惠二種莊

嚴. 功德神通實難對故. 四起希心故. 說法

之首先說三寶. 令聞法者發勝心故. 憑力

請加方能造釋三問三寶有二. 一乘三

中	欄

乘. 此中所敬何者三寶答此中唯敬一乘

三寶. 說唯識性滿分淨故. 二乘不修唯識

觀故. 顯揚頌云. 善逝善說妙三身. 無畏無流

證敎法. 上乘眞實牟尼子. 我今至誠先讚禮

佛地論頌云. 稽首無上良福田. 三身二諦

一乘衆攝大乘等處處皆同. 故此唯敬一

乘三寶. 證解圓滿. 福慧具足. 有大力故

或此通敬三乘聖者. 二乘亦於人無我門. 觀

具眞如唯識性故. 分淨所攝. 對法說云. 諸

會眞淨究竟理. 乃至敬禮如是大覺尊無等

妙法眞聖衆. 通敬一切三乘三寶四問此

中所敬三寶如何答法如前說. 此中佛寶

通攝三身. 僧寶通攝除佛餘聖問麟角

獨覺諸部不同. 此於三寶何寶所攝答

麟角善根僧種類故. 許彼種類有多獨覺同

時出故. 故麟角者亦僧寶攝五問三寶有

二. 同相別相. 此中所敬何者三寶答此

中但敬別相三寶. 何故但敬別相三寶. 顯

敬有爲無爲功德皆周盡故. 又亦通敬同

相三寶. 唯識性中義兼說故. 故涅槃云. 若能

見三寶常住同眞諦. 此則是諸佛最上之誓

願. 論文雖擧滿分二淨. 意取所證. 同相三

寶. 皆常住故六問何故但敬三寶非餘. 答

四緣勝故. 一由如來性調善故. 二所調能

調善方便故. 三由如來具大悲故. 四財供

養時未以爲喜. 正行供時方歡喜故. 由此

如來所說正法及聖弟子. 皆可歸依. 非餘

天等三寶歸敬及二體性幷諸門義. 三

寶可敬. 餘不可敬. □如瑜伽第六十四七

下	欄

十四卷顯揚第六第十三卷及勝□經別章

等說. 此中第四亦得說敬非人非法. 法寶

卽非人. 佛僧非法故. 雖有四義釋上二

句. 正取歸敬本釋二師. 於境第七說唯識

性故. 第四聲中說滿分淨故. 如樞要說. 總

是第一歸敬福田凡造論者總有二緣.

一令法久住. 二爲濟含識. 一自利. 二利他.

一由智德. 二由恩德. 一爲生大智. 二爲

生大悲. 第三句云我今釋彼說者. 正顯釋

論令法久住自利. 由有智德生大智也.

第四句云利樂諸有情者. 述意所爲濟諸

含識. 利他由有恩德生大悲也. 又有別

解如樞要說我. 卽安惠自指己身. 卽是

隨俗五蘊假者今者. 正顯隨其爾所釋

論之時. 卽事究竟時分今也釋. 謂解釋開

演之義. 幽隱未顯今說名開. 先略難知廣

談爲演又約機說. 爲初機曰開. 爲久機

曰演又釋者. 成立之義. 安敎立理名曰

釋也彼. 謂世親說. 卽本頌三十伽陀世

親所造. 名爲彼說. 此卽唯取彼所說敎又

說. 卽是能詮所詮若敎若理. 世親所述總名

彼說. 如樞要中釋論名義. 此中意顯我今

釋彼世親所說三十唯識令法久住令法

久住. 略有六因. 一欲令法義當廣流布. 二欲

令有情隨入正法. 三令失沒義重開顯故.

四爲欲略攝廣散義故. 五爲欲顯發甚深

義故. 六以巧文辭莊嚴法義. 令起愛樂

生淨信故. 如瑜伽論六十四說令法久

住. 卽自利也利樂有情. 乃有多義. 梵云

經數: 一八三○

經名: 成唯識論述記卷第一本

頁數: 二三四

上	欄

薩□此言有情. 有情識故. 今談衆生有此

情識故名有情. 無別能有. 或假者能有此

情識故亦名有情. 又情者性也. 有此性故.

又情者愛也. 能有愛生故. 下第三云. 若無

本識復依何法建立有情. 有情之體卽是本

識. 言衆生者不善理也. 1卉木衆生. 亦應

利樂有情不同有六十二. 如瑜伽論第二

卷說. 五趣. 四姓. 女男俱三. 劣中妙三. 在

家等四. 律儀等三. 離欲等二. 邪定等三. 苾芻

等七. 習斷等十九. 異生等四. 聲聞等四. 輪王

爲一. 故今此論言諸有情. 又敎所被菩薩種

姓. 不定姓人. 此類非一故言諸也. 一利謂

利益卽是後濟. 樂謂安樂卽是現濟. 二或現

益名利. 後益名樂. 三或攝善名利. 離惡名

樂. 四或□此. 五或出苦名利. 與樂名樂.

六或2與智名利. *與福名樂. 七或*與出世

勝善名利*與世勝善說名爲樂. 八或*與

小果名利. *與大果名樂. 九或利與樂一

體異名. 如佛地第一顯揚十三諸論等說.

十或利. 謂十利. 一純利. 二共利. 三利益種類

利. 四安樂種類利. 五因攝利. 六果攝利. 七此

世利. 八他世利. 九畢竟利. 十不畢竟利樂

謂五樂. 一者因樂. 卽順樂受諸根境界. 樂

相應法. 樂所發業. 皆名因樂能有樂故. 二

者受樂. 卽是樂受. 通有無漏. 有漏樂者. 三

界所繫調暢身心皆名爲樂. 非唯遍行受

數中樂. 無漏樂者. 通學無學. 是樂自性. 三

苦對治樂. 謂因寒熱飢渴等事暫息滅時. 生

起樂覺名苦對治樂. 非必自性. 四受斷樂.

中	欄

謂滅受想定. 粗動受滅故說爲樂. 五無惱害

樂. 此有四種. 一出離樂. 謂出家者. 二遠離

樂. 謂生上者. 三寂靜樂. 謂卽涅槃. 四覺法

樂. 謂菩提. 婆沙二十六有此四樂. 最後二種

是勝義樂. 此十利五樂. 如瑜伽論三十五說

上之十種解利樂者. 應說頌言. 世性及

苦樂. 智福出世世. 小大與名異. 十利幷五

樂今釋此論令法不滅. 爲與有情此利

樂故. 卽以二緣釋彼論也或此頌中下之

兩句. 明釋彼說者但爲諸有情. 有情信學

法便住故. 菩薩所爲本利他故依所具緣

前解爲本. 約大悲說後解無妨然造論

者名莊嚴經. 略有五喩名莊嚴也. 一者如

蓮未開. 見雖生喜. 不如已剖香氣芬馥. 二

者如金未用. 見雖生喜. 不如用之爲莊

嚴具. 三者如膳未食. 見雖生喜. 不如食

已知其美味. 四者如慶書未開. 見雖生喜.

不如披已知其慶事. 五者如珍寶未得. 見

雖生喜. 不如得已攝爲己財. 故今造論

名莊嚴經又要具四緣方應造論. 如

瑜伽論六十四說

次長行中明本論主造論之意. 文勢有三.

一安惠等. 欲顯論主爲令生解斷障得

果. 所以造論二火辨等意. 明論主令達二

空悟唯識性. 所以造論. 三護法等. 明造

本論. 破諸邪執顯唯識理. 然此三師□爲

人法. 雖三義別二意造論

論. 今造此論爲於二空有迷謬者生正解故

述曰. 下顯造論悟斷得果. 於中有三. 初

下	欄

顯悟. 次顯斷. 後得果. 此卽初也論言今

者. 正顯論主造論之時造者. 製作之義.

□理名述先來有故. 作論名造今新起故.

此上卽是發端標擧. 簡持. 指斥於者卽是

境上第七. 非依第七. 所迷謬故一切異

生諸外道等. 此愚癡類3彼於二空全不解

了名爲迷者. 聲聞獨覺及惡取空. 邪解空

理分有智故名爲謬者. 不解. 邪解. 合名迷

謬或但不解無明名迷. 若不正解邪見

名謬. 癡邪見人名迷謬者爲令於彼

二空眞如. 有迷謬者生正解故. 製斯論

也. 正解體通無漏眞智. 及有漏智不迷謬

者. 卽令迷者解生. 謬者正解爲者所爲.

濟益之義何謂二空. 謂卽生法. 先云人

我今說爲生. 但說於人我不該餘趣故.

彼皆執有. 此說爲空. 空卽彼無. 無別體也.

智緣空起爲所由門. 顯二眞如名二空理.

理體雖有離有離空非性是空. 說爲二空

從能顯說. 梵言瞬若可說如空. 名舜若

多. 如是空性. 卽是二空所顯實性. 故言空者

從能顯說. 二空之性名二空性. 依士釋名.

言眞如空未善理故

問證二空性生解爲何

論. 生解爲斷二重障故述曰. 此顯證空

生解所由. 下卽第二顯其斷也障言重

者. 毁責名也. 由煩惱障障大涅槃流轉生

死. 由所知障障大菩提不悟大覺. 一者猶

如金剛. 難可斷故. 二者擔此難越生死

流故. 三者押溺有情處四生故. 四者墮墜

經數: 一八三○

經名: 成唯識論述記卷第一本

頁數: 二三五

上	欄

有情沒三界故. 此上四義毁責過失故名

爲重. 通二障解. 五者或二障中我法二執.

爲障根本生餘障類. 但說二執名爲重障.

我法執之餘末障皆輕故. 此解正顯二空所

斷. 前四通取斷諸二障. 卽根1本比下名之

爲重障謂覆□. 覆所知境令智不生. □

大涅槃令不顯證. 故名爲障二障體義.

如下第九佛地第七別章等解

問初四解重障義者. 何故障理. 但說二空

空唯二執. 生解. 乃言斷二重障卽兼餘

法問第五解重唯二執. 二障體斷亦通貪

等. 何故但說我法二空

論. 由我法執二障具生若證二空彼障隨斷

述曰. 此釋但說二執所由. 答解初問云.

且煩惱障品類衆多. 我執爲根生諸煩惱. 若

不執我無煩惱故. 證無我理我見便除.

由根斷故枝條亦盡. 此依見道2乃究竟位

斷煩惱說. 餘位不然. 先離八品煩惱. 第九

品時方斷我見故. 第四地中我見亦爾. 如

第九卷資糧位中有其二解所知障中類

亦非一. 法執爲本餘障得生. 證法空時法

執便斷. 以根斷故莖葉亦除正障二空謂

我法執. 餘障餘惑是此等流. 故於眞理但

說二空又總解之不須別說. 以執爲根

生餘煩惱. 故由二執具生二障. 無有少障

不依執生. 說具生言意在於此. 本旣盡已

末隨滅故. 若證二空餘障皆隨斷. 障如從

本但說二空. 生解斷3除兼餘煩惱. 非餘

障惑證空不斷. 言執通取心心所法. 隨義

中	欄

答上二問所徵. 今此總四句答第二問. 若

初二句但釋言二空. 若後二句但釋斷重

障. 答第一問問煩惱障中品類非一. 可

言本斷餘惑不生. 所知障中唯有法執殊

無品類. 何法爲流. 言根斷時莖葉亦盡

答六識執外五識等中法愛□等. 異4熟生攝

定下劣性能障定者. 法執等流. 所知障攝. 故

說根斷莖葉亦除問定障是何答據實

通取染汚心心所能障定者. 隨勝但取異

熟生受以何爲證雜集論說由受盡

故得二無爲. 卽其證也. 此約離煩惱外異

熟受. 說得其無爲. 若煩惱俱者. 與彼同斷

問旣爾應斷所知障品亦得無爲下

二障中自當解釋. 此受俱品雖亦定障受爲

本故但說於受. 修禪定時受爲勝障. 領受

下劣生愛味故更不進修下二障中皆當

廣說

問爲何斷障

論. 斷障爲得二勝果故述曰. 下顯得果

勝謂殊勝. 果謂果利. 卽順益於因. 三劫修

因所得順益故. 二乘二果非極圓滿. 果而

非勝5十地二法非已圓滿. 勝而非果

究竟二果過出於彼. 立勝果名. 斷二種障

爲得此果

問雖言斷障得二勝果. 而未分別斷彼二

障得二果時. 爲總爲別. 故應分別

論由斷續生煩惱障故證眞解脫. 由斷□解

所知障故得大菩提述曰. 卽顯障果別斷

別證. 如瑜伽論五十九. 說一切煩惱皆能續

下	欄

生. 卽是發業潤生煩惱. 今此論中□皆名續

煩是擾義惱是亂義. 擾亂有情故名煩惱.

唯煩惱障發業潤生. 體是縛法. 其所知障義

卽不然. 故續生言但在煩惱言解脫者.

體卽圓寂. 西域梵音云波利□縛(去聲呼之)[&FFFF]#(奴緘一6反)

波利者圓也. □縛[&FFFF]#言寂. 卽是圓滿體寂滅

義. 舊云涅槃音訛略也. 今或順古亦云涅

槃. 此有多名. 如佛地第五. 下轉依中說. 由

煩惱障縛諸有情□處生死. 證圓寂已能

離彼縛立解脫名. 非解脫體卽勝解數. 解

謂離縛. 脫謂自在. 障卽煩惱名煩惱障. 此

持業釋. 障蔽涅槃令不趣證. 凡夫所修諸

行暫滅. 外道苦行計證涅槃. 乃至有頂諸惑

暫斷. 所顯之理執爲圓寂. 今說. 彼是彼分

涅槃. 雖理名眞. 種不斷故非眞解脫. 又二

乘等雖得二滅. 住此二中. 非爲不住. 解脫

非眞以是假故. 十地證如眞非解脫. 爲簡

於彼言眞解脫. 假體擇滅. 實卽眞如. 有無

餘依滅所顯故. 又總別於外道二乘所得解

脫. 言眞解脫. 彼唯是假. 非不住故. 卽斷煩

惱別得涅槃言所知者. 卽一切法若有

若無皆所知故. 了所知智說之爲解□

是障義. 由法執類覆所知境. 障□正解令

不得生言正解者. 正覺異號. 梵云菩

提此□爲覺. 覺法性故. 末伽言道. 遊履義

故. 古云菩提道者非也由法執類覆所

知境令智不生名所知障. 此從所障以立

障名. 所知之障. 依主釋也二所障體卽四

智品. 及四涅槃. 下轉依中自當廣釋異生

經數: 一八三○

經名: 成唯識論述記卷第一本

頁數: 二三六

上	欄

雖作二種無我眞如觀等. 大非菩提二

乘之慧菩提非大又異生外道雖有少智.

非大菩提. 二乘菩薩有無漏惠. 菩提非大.

今簡於彼名大菩提. 又但簡彼二乘之智

菩提非大. 菩薩之智大非菩提. 凡夫之智俱

非二種故問此言二障各障一果. 爲定

別障. 爲亦互通答此不定或別或通. 此

中且說定勝障故. 說各別障. 至下當知

又解爲於二空有迷謬者者. 是未入法

時. 有癡邪見故生正解故者. 入見道前

資糧加行二位之時. 雖未能證. 深信觀心

亦生解故. 此卽第一加行位也. 所有資糧皆

加行故. 攝大乘中但說四位. 勝解行地一向

隨聞生勝解故生解爲斷二重障者. 顯入

見道. 分別粗惑名爲重障. 此卽第二通達位

也由我法執至彼障隨斷. 顯於十地修

道位中. 所有二障二執爲本. 十地之中證

空斷障至究竟位. 此卽第三修習位也斷

障爲得二勝果故者. 顯金剛心斷煩惱障

證眞解脫. 斷所知障得菩提故. 此卽第四

究竟位也前文本解. 上來第一生解斷障

得二勝果. 又有諸解. 如樞要說

論. 又爲開示謬執我法迷唯識者令達二空

述曰. 自下第二令達二空證唯識性. 此

卽先□所爲外執開爲初開. 示爲久示

諸內外道俱起邪智不正知故. 謬執我法

於二空門. 眞俗二法唯識眞理不能了達. 無

明所盲殊不正解名迷唯識. 爲令達空方

乃造論者卽假者. 迷謬人也

中	欄

論. 於唯識理如實知故述曰. 此卽正述達

空所以. 爲外道等開顯此文. 爲內道等

演示此義. 令於唯識如實了知. 不生邪

智謬執我法. 或內外道我法邪知. 示令正

知故名爲示. 於唯識理全未能知. 開曉令

知故名開也智1稱正理名如實知. 此約

小乘及外道解. 若大乘中諸空見師. 唯識亦

名謬. 影互顯也. 此中說有謬執我法. 令謬

不生. 意在了空證唯識性. 故與第一所說

2有殊又以眞如名迷悟依. 迷眞如故

謬執我法. 除迷令悟故與前殊. 又如樞要

說

論復有迷謬唯識理者述曰. 自下第三爲

破邪執造斯論也於中有三. 初總擧迷

謬. 次別□邪執. 第三總結. 此卽初也此四

計中第一第四名迷唯識. 全不解故. 第二第

三名謬唯識. 邪分別故淸辨計言. 若論世

諦心境俱有. 若依勝義心境俱空. 經中所

言唯心等者. 識最勝故. 由心集生一切法

故. 非無心外實有境也德光論師先小

乘學. 造十地疏. 釋一心言. 如言王來非

無臣從擧勝者故. 非謂唯心便無境等

小乘外道雖多異執. 總略勝者不過四

種

論. 或執外境如識非無述曰. 自下別□邪

執有二. 初別□四計. 後例破餘. 此第一

計. 薩婆多等. 依說十二處*密意言敎. 諸部

同執離心之境如識非無彼立量云. 其

我所說離心之境. 決定實有. 許除畢竟無

下	欄

心境二法隨一攝故. 如心心所. 此皆依經

說有色等. 不能繁引

論. 或執內識如境非有述曰. 此第二計. 卽

學中百淸辨等師. 依密意敎說諸法空. 便

亦撥心體非實有彼立量云. 汝之內識.

如境非有. 許所知故. 如汝心外境. 淸辨俗

諦外境許有. 今就中道無自違失. 又掌珍

中依勝義諦. 說有爲無爲□是空等. 皆如

彼說

論. 或執諸識用別體同述曰. 此第三計. 卽

大乘中一類菩薩. 依相似敎說識體一. 攝

論第四說一意識菩薩計. 一依遠行及獨行

敎. 遊歷諸境故說遠行. 復言獨行無第二

故. 二依五根所行境界. 意各能受敎三依

六識身皆名意處敎. 四又解深*密瑜伽等.

說如依一鏡上有多影像敎. 五如依一

水中有多波喩敎. 此恐違至敎故說有

一識有云. 一意識. 但說前六識爲一意

識理必不然. 此說八識體是一故

論. 或執離心無別心所述曰. 此第四計. 卽

是經部覺天等執. 經部師說. 佛說五蘊. 故

離心外唯有三心所. 一受. 二想. 三思. 更不

說餘心所名蘊. 故離三外更無餘所覺

天所執亦依經故. 經說三法和合名觸. 乃至

廣說. 又說土夫六界. 染淨由心. 故無心所.

彼說唯有及受想行信思等心更無餘法.

隨心功用立心所名. 亦恐違至敎. 故說

無心所如上所說四種計執. 初之二種

小大二乘. 執境執心非無非有. 後之二種

經數: 一八三○

經名: 成唯識論述記卷第一本

頁數: 二三七

上	欄

大小二乘. 執心執所非多非異然淸辨

計總撥法空. 爲違中道强立唯境. 諸心所

現卽是唯境. 有何心也順世外道. 亦立

唯有四大種色若依此義四句分別. 淸

辨順世有境無心中道大乘有心無境

小乘多部有境有心邪見一說都無

心境. 總是第一別□計也又四句分別. 有

見無相. 謂正量部師. 不作相分而緣境也

有相無見. 謂淸辨師相見俱有. 餘部

及大乘等相見俱無. 卽安惠等又有別

解如樞要說

論. 爲遮此等種種異執述曰. 第二例破餘

小乘外道等也. 小乘外道. 不知唯識境離

心無妄計便起. 且外道中. 於能所緣皆執

我法. 迷唯識故. 如僧□等. 計思是我心有

實體. 卽計能緣爲我法也. 如吠世等. 別

有我體. 非卽是思實有諸法. 卽於所緣

計我法也其小乘中犢子等計. 我爲能知

者. 亦執有法. 法藏部計心緣相應. 化地部

執緣俱有法. 法救說心所體卽是思. 此等

種類非唯是一. 故今論言種種異計破境

實有. 在此卷末. 及後卷初. 下第四卷. 第七

卷中唯識處說. 破心是無. 諸識用別體唯是

一. 及執離心無別心所. 皆如第七卷說. 例

破餘計在此卷中及後卷說. 讀者知之不

能繁□. 此中皆應□比量破. 尋下□之

論. 令於唯識至故作斯論述曰. 此卽第三

結作論也深妙理者. 唯識道理如實解

者. 正智生也. 有漏無漏解唯識智名如實

中	欄

解. 如其境實正解生也

上來長行及與初頌. 合是第一文前敬□. 自

下第二依敎廣成. 科此本敎有三種三. 1且

一三云. 前二十四頌宗明識相. 卽是依他. 第

二十五頌明唯識性. 卽圓成實. 後之五頌明

唯識位. 卽十三住. 諸異生等無始時來. 不能

了知心虛妄性. 執離心外有別實境. 執

離彼境有別實心. 妄計二取爲眞爲實.

故頌說言唯識無境界. 以無塵妄見. 如人

目有□. 見毛月等事. 執我執法具生二障.

冀諸智者授法妙藥令障斷除. 小聖邪師智

尙微闕解生迷謬. 菩薩大悲爲欲除彼我

法執故. 顯離妄心無別二取說唯有識.

是故最初種種方便. 廣分別說識相令知.

遣生厭斷. 卽依他起令除二取. 雖知此心

虛妄顯現. 而未了達眞性是何. 若未知眞

不了妄故. 是故經言非不見眞如. 而能了

諸行皆如幻事等. 雖有而非眞. 是故次初

明唯識性卽圓成實. 顯如一味故一頌明.

前世俗諦. 後勝義諦. 爲除二取廣說諦也.

意令有情斷妄成佛. 如來功德殊妙無邊.

非少修行可能圓證. 故次第三明唯識位.

彼修行時經三大劫. 總十三住. 略爲五位.

謂資糧等. 要無邊因得無邊果. 故時長遠修

行斷障. 方能證得菩提涅槃. 今論所明意

在於此. 勸諸智者應勤修學. 故爲三分科

釋本文. 下第九卷五位初. 云如是所成唯

識相性. 誰於幾位如何悟入. 卽依彼文判

頌意也第二三云. 此三十頌分初中後. 初

下	欄

一頌半. 略標離心無別我法. 以彰論旨辨

唯識相. 次有二十三行頌半. 廣明唯識若相

若性. 釋諸妨難. 後之五頌. 明唯識行位大

意同前. 故第十卷論末說云如是三分成

立唯識. 卽依彼文釋爲三也第三三者.

雖無文說. 准諸經論判此有三. 初二十五

頌. 明唯識境. 次有四頌. 明唯識行. 末後一

頌. 明唯識果. 先觀所知方起勝行. 因行旣

備果德乃圓故爲三也. 此皆准釋瑜伽攝

論故有此判. 然初境中. 有世俗諦有勝義

諦. 一切所知唯此二故且依第一判頌三

分. 初二十四頌明識相者. 於中有二. 初一

頌半略釋外難略標識相. 餘二十二頌半廣

明識相第二三分判其頌者. 此一頌半

卽初分也. 依境行果科二諦者同初性

相. 判文可知. 餘如樞要然解第一一頌

半中文分爲二. 初將發論端寄問徵起第

二擧頌依義正答

論. 若唯有識至說有我法述曰. 此卽第一

寄問徵起. 此意難云. 論宗所明一切唯識.

若唯有識無心外境. 云何諸世間說有我

法. 此則世間相違. 違理之失. 及諸聖敎中亦

說有我法. 此則聖敎相違. 違敎之失. 非彼

[&FFFF]#角等可說爲靑等. 以本性無不可說故.

我法本無云何起說. 夫立義宗要無九過.

旣有二失. 唯識不成. 此依因明世間聖敎

二種相違故爲難也言世間者. 可毁壞

故. 有對治故. 隱眞理故. 名之爲世. 墮世

經數: 一八三○

經名: 成唯識論述記卷第一本

頁數: 二三八

上	欄

中故名爲世間. 由此滅道或非世間. 無對

治故言聖敎者. 聖者正也. 與理相應. 於

事無擁目之爲聖. 又契理通神目之爲

聖. 又聖者正也. 心與境冥. 智與神會. 名之

爲聖. 此所說敎名爲聖敎. 世間聖敎皆依

士釋. 所餘文義下自當知然大般若第五

百卷. 以八□聲釋世間等. 今略□之. 是世

間出故名世間. 造世間故. 由世間故. 爲

世間故. 因世間故. 屬世間故依世間故.

名爲世間. 廣如彼說. 釋問起因如樞要說

從此頌曰. 卽是第二依義正答. 然此一行

半頌之內. 依長行釋. 上之三句答難破執

略標論宗. 下之三句略辨識相彰能變體.

三種科文釋一頌半皆同無別(餘如樞要)

論. 由假說我法至彼依識所變述曰. 上之

二句答難破執. 下之一句意標論宗結歸

唯識. 此中所說由者故也. 因由之義假

有二種. 一者無體隨情假. 多分世間外道所

執. 雖無如彼所執我法. 隨執心緣亦名

我法. 故說爲假. 二者有體施設假. 聖敎所說.

雖有法體而非我法. 本體無名强名我法.

不稱法體隨緣施設. 故說爲假. 因二起

言稱之爲說. 我法之相如論自釋相謂

相狀轉是起義相起非一故名種種. 二

句意言. 汝所問云我法若無. 世間及聖敎云

何說有者. 非離識外有實我法自體性故.

世間聖敎說有我法. 但由二種假名言故.

說有我法種種相轉. 應釋頌言. 世間聖敎

所言我法. 由假說故. 有此種種諸相轉起 .

中	欄

非實有體說爲我法. 此釋順下長行文

外復問言. 若實我法可依假說. 我法實

無假依何立. 第三句云. 彼我法相. 依內識

等所變現相而起假說. 我法諸相. 非依離

識實有我法. 而起假說. 但依內識所變相

見而假說故. 此但說識. 義兼心所. 若爾眞

如應非唯識. 不離識故眞如名唯識. 非識

所變故. 不說爲我法. 若說爲眞如. 亦心所

變故. 此中總顯. 由無始來橫計我法分別

心故. 熏習本識. 後後遂有相見分生. 愚夫

不了此唯內識. 依之妄計有實我法. 我法

實無. 隨彼妄情所執之相名爲我法. 故知

世間所說我法是假非實. 故經頌言. 如愚

所分別. 外境實皆無. 習氣擾濁心故似彼

而轉. 聖者依此內識所變若相若見. 爲起言

論. 斷染取淨引生眞見. 假爲立名說爲我

法. 法體實非若我若法. 故知聖敎所說我

法. 亦假說也. 是故經言. 爲對遣愚夫所執

實我法. 故於識所變. 假說我法名. 此解二

種我法之名. 依識變立又第二解. 世間

所執我法體無. 依識所變妄情爲緣而起

於執. 妄情所執是世我法. 然體無故以無依

有. 依內妄情說爲我法. 聖敎所說我法二

種. 依識體上有我法義. 義依於體別依於

總. 依有體法說爲我法. 卽說所執能計之

情. 及所詮之法. 皆識所變以爲我法. 此上二

解. 第一解云. 說爲我法而體是無隨情說

假. 設體雖有不稱名假. 我法二假乃屬於

說. 唯假言說以爲我法. 彼體都非第二

下	欄

解云. 以無依有. 世間說情以爲我法. 以義

依體. 聖敎說體以爲我法. 假我及法不在

於言. 以所說爲若我法故. 此上二解皆護

法釋若安惠解. 二種我法皆是別無. 依於

總無見相二分施設假說. 性非有故. 自證

離言非我法故. 唯佛所證難陀復別. 唯

以所變相分. 與護法解別. 又解如樞要說

旣言我法依識所變. 識有幾種

論. 此能變唯三至及了別境識述曰. 略辨

識相出能變體. 初句總擧能變識數. 因前

所標今略擧也. 下之二句列能變名. 乘前

擧數次列名也謂有難言. 雖我法相皆

依識變. 而未了達能變一多. 故答三種

此者. 卽識之所變也. 彼我法相依識所變

此識所變之能變有三種. 三法轉相依也. 一

謂異熟識. 卽第八識. 名有多義. 一變異而

熟. 要因變異之時果方熟故. 此義通餘. 種生

果時皆變異故. 二異時而熟. 與因異時果方

熟故. 今者大乘. 約造之時非約種體. 許

同世故. 三異類而熟. 與因異性果酬因故.

然初二解無別論文. 今依論文但取後解.

若異屬因卽異之熟. 若異屬果異卽是熟. 異

熟卽識熟屬現行. 異熟之識熟屬種子. 故餘

能變不得此名二謂思量識. 卽第七識.

思變思慮. 量謂量度. 思量第八度爲我故.

又□審思量餘識無故. 餘之二識不名思

量. 至下當悉. 思量卽識准前釋也三了

別境識. 卽餘六識. 二十論說. 心意識了

名之差別. 了是諸識之通名也. 了別別境

經數: 一八三○

經名: 成唯識論述記卷第一本

頁數: 二三九

上	欄

及粗顯境唯前六故. 對此六塵說六識故.

然濫第七. 應言此六了別粗境名了別境

識. 以了別相粗. 簡於七八故. 了別境卽識.

亦同前解此依勝義勝義. 心言俱絶. 依

第二第三勝義. 不可言一多. 眞故相無

別. 依世間中可言八別. 今以類同故有

三種頌中唯言顯其二義. 一簡別義. 遮

虛妄執. 顯但有識無心外境. 二決定義. 離

增減數. 略唯決定有此三故. 廣決定有八

種識故. 一類菩薩說識唯一. 諸小乘等. 執

心意識義一文異. 又復彼執識唯有六. 則

是減數. 楞迦經說八九種種識如水中諸波.

說有九識卽是增數. 顯依他識略有三種

廣唯有八. 離於增減故說唯言. 楞迦經中

兼說識性. 或以第八染淨別開故言九識.

非是依他識體有九. 亦非體類別有九識.

小乘根淺不知心意識三種體別. 又未除

所知障. 不了依他故唯說六. 然依根境別

體相故. 說十二處. 十八界等. 非唯六識. 經

部雖立有細意識. 卽是第六別位起故. 如

樞要說及亦二義. 一合集義. 六識合名了

境識故. 如後卷說. 二相違義. 卽相違釋. 顯

三能變體各別故. 卽一及字貫通上下. 謂應

言異熟. 及思量. 及了境識. 若不爾者. 卽有

濫於餘釋之過. 所以者何. 但言異熟思量

了別境識. 不言及思量等者. 一濫持業. 恐

言異熟卽是思量了別境故. 二濫依土. 不

言及者. 恐言異熟之思量了別境故. 三濫

有財. 不言及者. 恐言以彼異熟而爲思

中	欄

量了別境故. 四濫□近. 不言及者. 恐言

異熟俱時思量了別境故. 今顯異彼故說

及言. 顯三能變體各異故旣爾何故頌中

不言異熟及思量等. 而頌乃言及了別境

識顯得二義故. 若於異熟下方置及

言. 唯得相違不得合集. 今合六識總名

了境故. 於思量下方置及字下一識字

通三能變. 欲顯又略而義廣故此三能

變. 初之一名唯未轉位. 後之二號亦通淨名.

何故爾耶. 下自當悉. 又諸識皆通異熟等.

名. 何故第八獨得名也. 皆如下辨. 恐厭繫

文故不先述

此擧本頌答難標宗. 次長行中依頌正答.

二段如頌. 何故本頌先首答難標論宗者.

如樞要說然釋本頌上三句中. 文意有

二. 初略釋頌答外所徵. 次云何應知實無

外境下. 廣破外執顯前頌義初略解中

有二判文. 第一合作二文科. 初別解三句.

後愚夫所計實我實法下. 總解三句別解

三句中. 初別解第一句. 彼二俱有種種相轉

下. 別解第二句. 如是諸相若由假說下. 別解

第三句. 第二總作三文科. 別解三句故. 若

由假說下. 乃至亦勝義有. 皆解第三句

論世間聖敎至非實有性述曰. 略釋本頌

答外徵也. 此釋初句. 別釋其字如論易

詳. 故1不別擧. 雙擧世間. 及諸聖敎. 皆說

有我. 及有法者. 但由假立. 非實有性. 性

者體也

仍未了知我法二義

下	欄

論. 我謂主宰法謂軌持述曰. 我如主宰者.

如國之主有自在故. 及如輔宰能割斷故.

有自在力. 及割斷力義同我故或主是我

體. 宰是我所或主如我體. 宰如我用法

謂軌持. 軌謂軌範可生物解. 持謂住持不

捨自相. 一體有無對. 二自性差別對. 三有

爲無爲對. 四先陳後說對. 前唯有體. 後亦通

無. 瑜伽論五十二. 說意不壞法現前. 無亦

名法. 今者相分必有. 似無名無. 前是共相.

後是自相. 前唯有爲. 後通無爲. 前唱者名

持. 後唱者名軌. 合有四對名爲軌持

論. 彼二俱有種種相轉述曰. 釋第二句頌.

然彼我法二種. 俱有種種差別. 若名若義諸

相轉也. 相謂相狀. 言種種者顯非一義

何謂種種

論. 我種種相謂有情命者等述曰. 世間我

種種相. 謂我亦名有情意生摩納縛迦養

育者數取趣命者生者. 此中但擧三種. 等

後所說意生等五. 合有八種. 若依大般若

說合有十三士夫作者受者知者見者等.

若依世親金剛2般若論但有四種. 約三

世總別故. 此卽第一世間說有我種種相

言有情者. 謂諸賢聖. 如實了知唯有此法

更無餘故. 顯有法性更無餘物. 情是性義.

或復於彼有愛著故. 愛是情義. 能生愛故

名爲有情. 乃至言生者者. 謂具出現起等

諸法故名生者. 此依瑜伽釋. 若依世間

釋. 情謂情識. 我有情識. 名爲有情. 色心相

續名之爲命. 者是主義. 我有此命故名命

經數: 一八三○

經名: 成唯識論述記卷第一本

頁數: 二四○

上	欄

者. 准論釋者. 命謂第八現行. 者謂假者. 總

者有別命名爲命者. 今取世間解. 或有情

卽是第八現行. 壽體卽是第八種子. 有壽和

合故名命者. 或命通是六識名命. 有此

命者名爲命者今取世間不取正義. 薩婆

多等所說各異. 宜應□之. 愚者不了謂實

有情及實命者. 釋此名等. 如瑜伽論八十

三卷. 及樞要說

論. 預流一來等述曰. 聖敎我種種相. 預流

一來不還無學二十七賢十三住聖三乘

十地. 皆聖敎中我種種相. 此擧二果等餘

賢聖. 前預流向亦此所攝. 不別簡別向及

果故預者言入. 流謂流類. 入聖之類故

名預流. 舊云流謂生死. 此逆生死說名逆

流. 義乃非也. 一於人天往來. 便得極果名

爲一來. 決定已斷三界見所斷惑. 或修至

五品立預流果. 決定已斷三界見惑. 修道

六品或七八品. 立一來果. 二向不定. 如瑜

伽論第二十六對法十三顯揚第三等廣說

彼相. 此卽聖敎我種種相. 世間聖敎俱有我

相. 此二雖殊. 而皆是我種種相也

論. 法種種相謂實德業等述曰. 此卽世間

法種種相. 如有外道名吠世史迦. 立六句

義. 一實. 二德. 三業. 四有. 五同異. 六和合. 或

立十句. 如下當知. 實者諸法體實德業所

依名之爲實. 德業不依有性等故. 德者道

德業是作用. 動作義也有數論者. 立二

十五諦. 我是前門. 法中但有二十四諦. 此

擧吠世前三句義. 等餘三句. 及諸師法. 至

中	欄

下當知

論. 蘊處界等述曰. 卽諸聖敎法種種相崇

聚生因. 是蘊處界義. 等者等取緣起根

諦幷處非處餘三善巧或四善巧及別別

法. 若依中邊菩薩藏經第十七卷. 有十善

巧頌曰蘊界處緣起. 處非處根世. 諦乘

有無爲. 是名十善巧皆聖敎中法種種相.

此蘊等相. 如對法第一疏解. 此上顯示世

間聖敎皆說我法. 有種種相. 若依他起. 遍

計所執. 雖有非有二性相別. 今於此中總

名我法. 以假說故

論. 轉謂隨緣施設有異述曰. 釋第二句中

我法二種諸相轉言言隨緣者. 隨諸世

間種種分別橫計等緣. 隨諸聖敎施設安立

證得等緣. 卽施設爲世間聖敎我法別相

異者別也言施設者安立異名卽假說義.

此意顯示隨諸世間橫計種種我法等緣

施設我法. 隨諸聖敎證得種種無爲等緣.

卽施設爲聖敎我法轉者起義. 隨彼彼

緣起彼種種我法相故問世說我法率

己妄情. 聖說我法有何益用答由四緣

故. 一言說易故. 二順世間故. 三者能除無

我怖故. 四有自他染淨信解事業等故. 如

瑜伽第六顯揚第1十說

此上卽解頌上二句. 將釋第三句寄問徵

起

論. 如是諸相至依何得成述曰. 如是諸相.

牒前我法種種相義. 下二句難也. 謂諸外道

二乘. 世間聞說我法性相非有便作是難.

下	欄

若彼我法性相非有. 假我法相. 若計所執若

依他者. 二種我法依何得成. 由彼識外二

眞無故. 內識上二假依何立. 要依彼眞可

說假故

論. 彼相皆依至而假施設述曰. 釋第三句

頌. 此中答意. 彼世間聖敎所說我法相. 雖

無於眞方可假說. 然依內識之所轉變. 謂

種子識變爲現行. 現行識變爲種子. 及見

相分. 故名爲變. 依此所變而假施設爲我

法相. 心變眞如亦名爲法. 若實眞如不可

說爲法與非法. 非識所變故非彼依. 後得

變似皆名爲法. 故此但說近依他依. 此卽

顯示識所變者實非我法. 而諸世間及諸聖

敎假說我法. 言假設也

釋總句已. 下別解識. 及變二字

論. 識謂了別述曰. 釋識名義. 今擧行相

顯識自體. 心意識了名之差別. 故以了別

釋識之義

問我法所依內能變相豈無心所

論. 此中識言亦攝心所定相應故述曰. 隱

劣顯勝故. 謂所與心非定俱起. 如貪信

等時不現行. 不可說所義兼於心. 故說

識言亦攝心所問遍行五所. 心定相應. 何

不說彼而但說識答識爲主故. 能生彼

故. 彼五種類非定俱行. 故但說識卽攝心

所問眞如與識非如心所. 何故此中亦

不說有答識實性故. 識俱有故. 不離識

故. 非我法依. 故但說識不說眞如

問前言識變. 變義如何